**Základná škola, Školská č.299/11, Skýcov**

**Školská č.299/11, 951 85 Skýcov**

Návrat žiakov I. stupňa do ZŠ Skýcov od 08.02.2021

Riaditeľstvo Základnej školy Skýcov uvádza nasledovné informácie a podmienky začiatku prezenčného vyučovania pre žiakov I. stupňa, na základe rozhodnutia Pandemickej komisie vlády SR, Ústredného krízového štábu, vlády SR v uznesení, Úradu verejného zdravotníctva SR, rozhodnutia ministra školstva, vedy, výskumu a športu a podľa pravidiel COVID AUTOMATU vydaného Ministerstvom zdravotníctva SR s ohľadom na epidemiologickú situáciu COVID-19 na území Slovenskej republiky.

* Začiatok prezenčnej výučby pre žiakov I. stupňa ZŠ Skýcov s platnosťou od 08.02.2021.
* Pokračovanie dištančnej výučby pre žiakov II. stupňa ZŠ Skýcov s platnosťou od 08.002.2021.
* Podmienka vstupu žiaka I. stupňa ZŠ do priestorov školy - potrebný test 1 zákonného zástupcu žiaka I. stupňa.
* Žiaci I. stupňa ZŠ sa netestujú, aj keď presiahli vek 10 rokov.
* Pokiaľ 1 zákonný zástupca žiaka neabsolvuje testovanie, dieťa sa nemôže zúčastňovať prezenčného vyučovania.
	+ 1. Dôvod neprítomnosti žiaka je povinný zákonný zástupca nahlásiť bezodkladne triednemu učiteľovi.
		2. Škola následne eviduje neprítomnosť žiaka ako ospravedlnenú absenciu. Zákonný zástupca žiaka je povinný zabezpečiť kontakt so školou ohľadne vzdelávania svojho dieťaťa, ktoré bude prebiehať formou zadávania úloh ako je obvyklé pri chorobe dieťaťa alebo formou dištančného vyučovania, ak má na to škola kapacitné možnosti. Ak tak neurobí v priebehu 5 dní školského vyučovania, je to považované za zanedbávanie povinnej školskej dochádzky a riaditeľ školy bude kontaktovať ÚPSVAR SR s hlásením o jej zanedbávaní.
		3. Ak neprítomnosť na prezenčnom vyučovaní bude dlhšia ako 15 vyučovacích dní a rodič nezabezpečí kontakt so školou, žiak môže byť komisionálne preskúšaný z učiva daného ročníka.
* Pri príchode žiaka do priestorov školy, odovzdanie riadne vyplneného a vytlačeného dokumentu Čestné vyhlásenie o bezinfekčnosti. Bez riadne vyplneného a vypísaného dokumentu nebude žiak vpustený do priestorov školy (tlačivo si môžete stiahnuť zo stránky školy alebo prevziať vo vytlačenej forme v obchode COOP Jednota, resp. v sobotu na testovacom mieste pri ihrisku časť – administratíva).
* Od 08.02.2021 bude možné využiť ŠKD a stravovanie v priestoroch školskej jedálne pre žiakov I. stupňa ZŠ.

PaedDr.Slezáková Magdaléna

 riaditeľka školy